2.1 ความเป็นมาของบริษัท แปซิฟิกไพพ์ จำกัด (มหาชน)

บริษัท แปซิฟิกไพพ์ จำกัด (มหาชน) เริ่มก่อตั้งขึ้นตั้งแต่ปี พ.ศ. 2515 ภายใต้ชื่อ
โรงงานตั้งหมงเส็ง ซึ่งประกอบธุรกิจด้านการผลิตรถเด็กเล่น
ด้วยการบริหารงานโดยครอบครัวเลขะพจน์พานิช ต่อมาในปี พ.ศ. 2524 – 2534
ได้ขยายธุรกิจเพิ่มขึ้น ด้วยการผลิตท่อเฟอร์นิเจอร์และท่อประเภทต่างๆ
ต่อมาเมื่อกิจการได้เจริญรุดหน้าและเติบโตอย่างมั่นคง จึงได้จัดตั้งเป็น บริษัท แปซิฟิกไพพ์ จำกัด
(“บริษัท”) เมื่อวันที่ 19 กันยายน พ.ศ. 2534
โดยมีวัตถุประสงค์เพื่อประกอบธุรกิจผลิตและจัดจำหน่ายท่อเหล็ก โดยมีทุนจดทะเบียนเริ่มต้น 200
ล้านบาท และมีกำลังการผลิตท่อเหล็กดำเริ่มต้นที่ 66,000 ตัน ต่อปี

เพื่อเป็นการจัดโครงสร้างทางธุรกิจ สมาชิกในครอบครัวเลขะพจน์พานิช 7 ราย ได้ร่วมกันจัดตั้ง
บริษัท ตั้งหมงเส็ง โฮลดิ้ง จำกัด ในเดือนธันวาคม 2546
ซึ่งประกอบธุรกิจโฮลดิ้งเพื่อเข้าถือหุ้นบางส่วนในบริษัทแทนการถือหุ้นโดยตรง หลังจากนั้นบริษัท
ได้ขยายกิจการอย่างต่อเนื่องและมีการจัดโครงสร้างธุรกิจของกลุ่ม โดยในช่วงปลายปี พ.ศ. 2546
ถึงต้นปี 2547 บริษัทได้ซื้อหุ้นของบริษัท ทาโมเสะ เทรดดิ้ง จำกัด (“ทาโมเสะ”)
จากครอบครัวเลขะพจน์พานิช ทำให้บริษัทมีสัดส่วนการถือหุ้นคิดเป็นร้อยละ 99.94
ของทุนชำระแล้วทั้งหมดของ บจ.ทาโมเสะ โดยทาโมเสะ
จะทำหน้าที่ดูแลด้านการขายและการตลาดทั้งในประเทศและต่างประเทศให้กับบริษัท

เมื่อวันที่ 17 มีนาคม พ.ศ. 2547 บริษัท แปซิฟิกไพพ์ จำกัด ได้จดทะเบียนแปรสภาพเป็นบริษัท
แปซิฟิกไพพ์ จำกัด (มหาชน) โดยการเพิ่มทุนจดทะเบียนจาก 500 ล้านบาท เป็น 660 ล้านบาท
โดยการออกหุ้นสามัญ 16 ล้านหุ้น หุ้นละ 10 บาท
ซึ่งแบ่งเป็นการเสนอขายแก่ประชาชนทั่วไปในวันที่ 26-29 ตุลาคม 2547 จำนวน 15.3 ล้านหุ้น
ในราคาหุ้นละ 45 บาท และได้ออกใบสำคัญแสดงสิทธิที่จะซื้อหุ้นสามัญของบริษัท
ให้แก่กรรมการบริษัท จำนวน 700,000 หน่วย พร้อมกับการเสนอขายหุ้นสามัญต่อประชาชนครั้งแรก
โดยใบสำคัญแสดงสิทธิสามารถแปลงสภาพได้ 2 ครั้งๆละกึ่งหนึ่ง หลังจากครบกำหนดอายุ 1 ปีและ
2 ปี นับจากวันที่ออกและเสนอขาย จากนั้นได้ดำเนินการเพิ่มทุนจดทะเบียนชำระแล้ว ในวันที่ 2
พฤศจิกายน 2547 บริษัท จึงมีทุนจดทะเบียนชำระแล้ว 653,000,000 บาท แบ่งออกเป็น
65,300,000 หุ้น มูลค่าที่ตราไว้ หุ้นละ 10 บาท

ต่อมาในวันที่ 28 ตุลาคม 2548 มีการแปลงสภาพตามใบสำคัญแสดงสิทธิจำนวน 350,000 หน่วย
(ใบสำคัญแสดงสิทธิ 1 หน่วย สามารถซื้อหุ้นสามัญ 1 หุ้น) ซึ่งราคาใช้สิทธิในการซื้อหุ้นสามัญ หุ้นละ
10.00 บาท และดำเนินการเพิ่มทุนจดทะเบียนชำระแล้ว ในวันที่ 4 พฤศจิกายน 2548
ทำให้ปัจจุบัน บริษัทมีทุนจดทะเบียนชำระแล้ว 656,500,000 บาท แบ่งออกเป็น 65,650,000 หุ้น
มูลค่าที่ตราไว้หุ้นละ 10 บาท

ปัจจุบัน บริษัท มีโรงงาน 2 แห่งคือ โรงงานศูนย์พระประแดง ตั้งอยู่ที่อำเภอพระสมุทรเจดีย์
จังหวัดสมุทรปราการ ซึ่งมีกำลังการผลิตท่อเหล็กดำประมาณ 200,000 ตัน ต่อปี และ
โรงงานศูนย์มหาชัย ตั้งอยู่ ณ นิคมอุตสาหกรรมสมุทรสาคร อำเภอเมือง จังหวัดสมุทรสาคร
ซึ่งมีกำลังการผลิตท่อชุบสังกะสีประมาณ 50,000 ตัน ต่อปี
และเปิดคลังสินค้าแห่งใหม่ที่บริเวณถนนบางนาตราด ในช่วงไตรมาสที่ 2 ของปี2548
ซึ่งมีความสามารถในการสำรองผลิตภัณฑ์ท่อเหล็กไว้สำหรับจำหน่ายประมาณ 4,000 ตัน

2.2 การเปลี่ยนแปลงที่สำคัญในปี 2548

1.  บริษัทได้พัฒนาเครื่องชุบสังกะสีที่ศูนย์มหาชัย ซึ่งปกติตาม Spec
    ของเครื่องระบบนี้ใช้ผลิตท่อชุบสังกะสีแบบเป่าได้ขนาด ½” - 4” บริษัทฯ
    ได้พัฒนาให้สามารถผลิตท่อชุบสังกะสีให้ใหญ่ขึ้น และเร็วขึ้น โดยเพิ่มขึ้นอีก 2 ขนาด คือ 5”–
    6” ซึ่งทำให้ปัจจุบัน บริษัท แปซิฟิกไพพ์ จำกัด (มหาชน) สามารถทำท่อชุบสังกะสีแบบเป่า
    (Blow Type) ได้ตั้งแต่ ½” – 6”

2.  บริษัทสามารถพัฒนาชุดเชื่อมเหล็กแผ่นจากการใช้ระบบแรงงานคน (Manual)
    มาเป็นแบบอัตโนมัติ (Automatic)
    ซึ่งทำให้เหล็กแผ่นมีแนวเชื่อมที่สม่ำเสมอมากขึ้นอีกทั้งยังช่วยประหยัดเวลา
    และแรงงานในขั้นตอนดังกล่าว

2.3 ภาพรวมการประกอบธุรกิจ

บริษัทประกอบธุรกิจหลักในการผลิตและจำหน่ายท่อเหล็กโดยวิธีเชื่อมเหล็กแผ่นซึ่งอาศัยความต้านทานไฟฟ้า
(Electric Resistance Welded : ERW)
ในปัจจุบันบริษัทผลิตและจำหน่ายท่อเหล็กโดยจำแนกเป็น 2 ประเภทหลัก ได้แก่ ท่อเหล็กดำ
และท่อเหล็กชุบสังกะสี
ซึ่งท่อเหล็กทั้งสองประเภทจะแบ่งออกเป็นท่อเหล็กแบบมาตรฐานซึ่งจำหน่ายภายใต้เครื่องหมายการค้า
“แปซิฟิกไพพ์” และท่อเหล็กแบบคุณภาพทั่วไปซึ่งจำหน่ายภายใต้เครื่องหมายการค้า “ทาโมเสะ”

ลักษณะนโยบายการแบ่งการดำเนินงานของ บมจ.แปซิฟิกไพพ์ และ บจ.ทาโมเสะ คือ
บมจ.แปซิฟิกไพพ์ จะเป็นผู้ผลิตท่อเหล็ก และบจ.ทาโมเสะ
เป็นผู้ทำหน้าที่ทางการตลาดให้กับผลิตภัณฑ์ทั้งหมดของ บมจ. แปซิฟิกไพพ์
โดยบจ.ทาโมเสะเป็นผู้ติดต่อประสานงานกับลูกค้า ตั้งแต่เริ่มต้นจนจบการขาย
โดยหน้าที่ทางการตลาดของ บจ.ทาโมเสะ จะมีลักษณะที่แตกต่างกัน โดยแบ่งได้ดังนี้

- การจำหน่ายท่อเหล็กแบบคุณภาพมาตรฐาน บจ.ทาโมเสะ
จะเป็นตัวแทนจำหน่ายภายใต้เครื่องหมายการค้า ‘แปซิฟิกไพพ์’ โดย บจ.ทาโมเสะ
จะได้รับค่าตอบแทนในรูปค่าตอบแทนทางการตลาด (Commission) เป็นอัตราร้อยละของยอดขาย

- การจำหน่ายท่อเหล็กแบบคุณภาพทั่วไป บจ.ทาโมเสะ จะรับซื้อท่อเหล็กจาก บมจ.แปซิฟิกไพพ์
โดยตรงเพื่อนำไปจำหน่ายให้กับลูกค้าภายนอก ภายใต้เครื่องหมายการค้า ‘ทาโมเสะ’

อย่างไรก็ตามเนื่องจาก บจ.ทาโมเสะ มีสถานะเป็นบริษัทย่อยและทำหน้าที่การตลาดให้
บมจ.แปซิฟิกไพพ์

ดังนั้น
ในทางปฏิบัติจะมีการประสานงานในการวางแผนการผลิตและการขายอย่างใกล้ชิดโดยบจ.ทาโมเสะจะซื้อสินค้าจาก

บมจ.แปซิฟิกไพพ์ เมื่อมีคำสั่งซื้อจากลูกค้า เพื่อมิให้บจ.ทาโมเสะ
ต้องใช้เงินทุนหมุนเวียนมากเกินความจำเป็น

2.4 โครงสร้างรายได้

+-------------------------+------+------+------+------+------+-------+
| ประเภทของผลิตภัณฑ์         | ปี    |      | ปี    |      | ปี    |       |
|                         | 2546 |      | 2547 |      | 2548 |       |
+-------------------------+------+------+------+------+------+-------+
|                         | ล้า   | ร    | ล้า   | ร    | ล้า   | ร้อยละ |
|                         | นบาท | ้อยละ | นบาท | ้อยละ | นบาท |       |
+-------------------------+------+------+------+------+------+-------+
| รายได้จากการจำหน่ายเหล็ก   |      |      |      |      |      |       |
+-------------------------+------+------+------+------+------+-------+
|  ภายในประเทศ            | 1,53 | 7    |      | 6    | 2,41 | 78.67 |
|                         | 5.28 | 5.94 | 1,83 | 9.19 | 9.66 |       |
|                         |      |      | 2.07 |      |      |       |
+-------------------------+------+------+------+------+------+-------+
|  ต่างประเทศ              | 42   | 2    | 70   | 2    | 54   | 17.59 |
|                         | 8.18 | 1.18 | 5.50 | 6.64 | 0.97 |       |
+-------------------------+------+------+------+------+------+-------+
| ราย                     | 1,96 | 9    | 2,53 | 9    | 2,96 | 96.26 |
| ได้จากการจำหน่ายท่อเหล็กรวม | 3.46 | 7.12 | 7.57 | 5.83 | 0.63 |       |
+-------------------------+------+------+------+------+------+-------+
| รายได้อื่น                 | 5    | 2.88 |  9   | 3.54 | 9    | 3.01  |
|                         | 8.14 |      | 3.68 |      | 2.47 |       |
+-------------------------+------+------+------+------+------+-------+
| ส่วนแบ่งกำไรของเงินลงทุน    | -    | -    |  1   |      | 2    | 0.73  |
|                         |      |      | 6.76 | 0.63 | 2.62 |       |
+-------------------------+------+------+------+------+------+-------+
| รายได้รวม                | 2,02 | 10   | 2,64 | 10   | 3,07 | 1     |
|                         | 1.60 | 0.00 | 8.01 | 0.00 | 5.72 | 00.00 |
+-------------------------+------+------+------+------+------+-------+

หมายเหตุ : รายได้อื่น ได้แก่ รายได้จากการขายเศษเหล็ก รายได้จากการรับจ้างชุบสังกะสี
รายได้ดอกเบี้ย เป็นต้น

2.5 เป้าหมายการประกอบธุรกิจ

บริษัทมีเป้าหมายที่จะรักษาความเป็นผู้นำในการผลิตและจำหน่ายท่อเหล็กในประเทศ
ทั้งในด้านคุณภาพ
ความหลากหลายของผลิตภัณฑ์และความรวดเร็วในการจัดส่งสินค้าให้กับลูกค้าอย่างต่อเนื่อง
โดยให้ความสำคัญในการพัฒนาคุณภาพท่อเหล็กของบริษัทควบคู่ไปกับการพัฒนาตราสินค้า
“แปซิฟิกไพพ์” ให้เป็นที่รู้จักและยอมรับทั้งในระดับประเทศและระดับสากล ทั้งนี้
บริษัทจะมุ่งเน้นการจำหน่ายผลิตภัณฑ์ท่อเหล็กขนาดใหญ่สำหรับงานโครงสร้างมากยิ่งขึ้น
ในขณะเดียวกัน บริษัทมีแผนการพัฒนาสินค้าใหม่ๆ
เพื่อสอดคล้องกับความต้องการของผู้บริโภคที่มีเพิ่มมากขึ้น นอกจากนี้
บริษัทยังมุ่งมั่นที่จะขยายตลาดไปสู่กลุ่มลูกค้าปลายทางมากขึ้นให้ครอบคลุมกลุ่มลูกค้าทั่วประเทศโดยการพัฒนาระบบการกระจายสินค้าให้มีประสิทธิภาพ